Előterjesztés Zalakaros Város Önkormányzata Képviselőtestületének 2024. augusztus 01-én tartandó ülésére

Napirend címe: A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan, az Integrált Területfejlesztési Stratégia megalapozó vizsgálatához főépítészi feljegyzés elfogadása
 
Előterjesztést készítette: Balázs László projektmenedzser

Tisztelt Képviselőtestület!

A „Miénk itt a tér” TOP_PLUSZ-1.1.3-21-ZA1-2022-00010 azonosítószámú projekt keretében Integrált Településfejlesztési Stratégiát szükséges készíteni, mely feladattal az Önkormányzat pályázati eljárás keretében a MEGÉRTI Kft.-t bízta meg. A Kft. képviselője jelezte, hogy a folyamat elindításához szükség van a Megalapozó vizsgálat tartalmának főépítész általi meghatározására az alábbiak szerint. 

Az épített környezet alakításáról és védelméről szóló 1997. évi LXXVIII. törvény 60. § (12) bekezdés alapján Zalakaros Város Önkormányzata településfejlesztési tervnek tekintendő integrált településfejlesztési stratégiát készít a 314/2012. (XI. 8.) Korm. rendelet 2. sz. mellékletének megfelelően. 
A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 7. § (7) bekezdés a) pontja és a (8) bekezdése alapján a megalapozó vizsgálat és az alátámasztó javaslat tartalmát a település önkormányzati főépítész határozza meg az (1)–(6) bekezdés alapján, a képviselő-testületnek címzett feljegyzésben, melyet a képviselő-testületnek jóvá kell hagynia. A feljegyzés a megalapozó vizsgálat mellékletének részét képezi. A feljegyzésben szereplő tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkor a tervező által a feljegyzés módosítása nélkül kiegészíthető. 
A Korm. rendelet 59. § (2) bekezdése alapján a településterv, kézikönyv és településképi rendelet készítését és módosítását az önkormányzat képviselő-testületének
a) a készítés vagy módosítás tényét,
b) új beépítésre szánt terület kijelölése esetén az Étv.-ben foglalt követelményeknek való megfelelést,
c) amennyiben indokolt, a kiemelt fejlesztési területté nyilvánítást és
d) a 7. § (7) bekezdése szerinti feljegyzés elfogadását
együttesen tartalmazó döntése alapozza meg.

A fentiek alapján kérem a Tisztelt Képviselő-testületet, hogy a főépítész feljegyzését az alábbi határozati javaslat elfogadásával hagyja jóvá. 

Melléklet: Feljegyzés

Határozati javaslat:

Zalakaros Város Önkormányzatának Képviselő-testülete a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 59. § (2) bekezdésének megfelelően határoz arról, hogy meg kívánja kezdeni az épített környezet alakításáról és védelméről szóló 1997. évi LXXVIII. törvény 60. § (12) bekezdés szerinti integrált településfejlesztési stratégia elkészítését és elfogadja a település önkormányzati főépítészének a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 7. § (7) bekezdése szerinti feljegyzését az előterjesztés melléklete szerint. 

Határidő:             azonnal
Felelős:               Novák Ferenc polgármester 
Operatív felelős: Balázs László projektmenedzser
	

Zalakaros, 2024.07.29.
                                                                                                                                                                                                                         
                                              Novák Ferenc                                                                                                                                                               
                                               polgármester

